OpenLLM-France/wikimedia huggingface dataset:
# Fantasia heroica

La fantasia heroica o fantasia èpica és un subgènere de la literatura fantàstica (i per extensió, de la cinematografia fantàstica, còmics fantàstics, etc.) que es caracteritza per la presència d'éssers mitològics o inventats (dracs, elfs, etc.), ambientació fictícia de caràcter medievalista o indefinit (en qualsevol cas, sobre la base de societats tecnològicament endarrerides) i un fort component màgic i èpic.
Una característica comuna a la majoria de les obres de fantasia èpica contemporània és que els personatges duen una vida convencional fins que imprevisiblement una anomalia canvia les seues vides per complet (un objecte, un viatge a un lloc desconegut, una profecia). Aquesta característica pot estar present en la fantasia en general, i té el seu origen en la literatura islandesa i escandinava, on els protagonistes són quasi sempre precoços (xiquets o adolescents) diferents als altres (en força, intel·ligència, etc.), que per a provar els seus poders emprenen llargs viatges on troben aventures i desventures i es donen amb objectes màgics i guerres. L'esquema narratiu general s'adiu doncs al monomite.
Actualment es parla de literatura fantàstica per a referir-se a la fantasia èpica, però aquesta denominació és errònia, ja que existeixen obres (escrites i visuals) que àdhuc sent fantàstiques difícilment es considerarien èpiques amb tot dret. Exemples d'aquest error serien Harry Potter, Artemis Fowl o La Matèria Fosca, així com certs relats de Julio Cortázar o Jorge Luis Borges.

## Escriptors del gènere

* David Eddings.

## Referències

* ↑ Comentaris d'edició de Sagues islandeses dels temps antics, (2007). Ed. Miraguano
# Fanny Létourneau

Fanny Létourneau (Ciutat de Quebec, 24 de juny de 1979) és una nedadora canadenca de natació sincronitzada medallista de bronze olímpica en 2000 en el concurs per equips.

## Carrera esportiva

Als Jocs Olímpics de 2000 celebrats a Sydney (Austràlia) va guanyar la medalla de bronze en el concurs per equips, amb una puntuació de 97 punts, després de Rússia (or amb 99 punts) i Japó (plata amb 98 punts), sent les seves companyes d'equip: Lyne Beaumont, Claire Carver-Dias, Erin Chan, Catherine Garceau, Kristin Normand, Jacinthe Taillon, Reidun Tatham i Jessica Chase.

## Referències

* ↑ Fitxa. Arxivat 2011-05-19 a Wayback Machine. Sports Reference. Consultat el 16 de març de 2018.
# Ether (àlbum de B.o.B)

Ether (literalment «Èter») és el quart àlbum d'estudi del raper estatunidenc B.o.B, publicat el 12 de maig del 2017 sota les discogràfiques No Genre, Grand Hustle i Empire Distribution. L'àlbum inclou artistes convidats com Lil Wayne, T.I., Ty Dolla Sign, Usher i Young Thug, entre d'altres.
# Ethiopian Airlines

Ethiopian Airlines (amhàric: የኢትዮጵያ አየር መንገድ, Yäitəyop'əya 'äyärə mänəgädə) és una companyia aèria d'Etiòpia. Té el seu quarter general a l'aeroport de Bole a Addis Ababa, la capital del país. És la companyia aèria de bandera del seu país. Té destinacions a 50 països del món i vols interiors a 35 localitats.
Ethiopian Airlines és la companyia aèria més gran de l'Àfrica en nombre de passatgers. En tota la seva història ha patit tres accidents.

## Història

Aquesta comapanyia va ser fundada el 1945 per l'emperador etíop Haile Selassie amb assistència de la companyia TWA. El 1958 va fer el primer vol intercontinental arribant a Frankfurt. És propietat totalment del govern d'Etiòpia. El 2007 tenia 4.700 empleats.

## Incidents i accidents

El 15 de setembre del 1988, el vol 604 amb un Boeing 737-200, va empassar-se uns coloms en els dos motors poc després d'envolar-se des de Bahir Dar a Etiòpia i s'estavellà. Moriren 31 dels 105 passatgers.
El 23 de novembre de 1996, el vol 961 amb un Boeing 767-200ER va ser segrestat per tres pirates aeris quan es dirigia a Abidjan, en un intent d'aterratge forçós a les illes Comores, ja sense combustible i amb un motor parat, s'estavellà al mar. Moriren 123 dels 175 passatgers i els tres pirates aeris.
El 25 de gener del 2010, el vol 409 amb un Boeing 737-800 s'estavellà poc després d'enlairar-se a l'aeroport Rafic Hariri de Beirut; les 90 persones que hi viatjaven moriren.

## Referències

* ↑ "Company Profile Arxivat 2012-10-05 a Wayback Machine.." Ethiopian Airlines. Retrieved on 3 October 2009.
* 1 2 Flight International 3 April 2007
* ↑ http://www.ethiopianairlines.com/en/network/domestic/default.aspx Arxivat 2012-12-04 a Wayback Machine.
* ↑ Camerapix, Spectrum Guide to Ethiopia (Brooklyn: Interlink, 2000), p. 296
* ↑ http://www.airdisaster.com/cgi-bin/view_details.cgi?date=09151988&reg=ET-AJA&airline=Ethiopian+Airlines Arxivat 2008-12-24 a Wayback Machine.
* ↑ http://www.reuters.com/article/idUSTRE60O08T20100125
* ↑ http://www.avherald.com/h?article=4264b8d5&opt=0

## Enllaços externs

* Web oficial
* Arxiu del domini previ
* Anunci al canal televisiu CNN, al web Nazret.com Arxivat 2010-02-02 a Wayback Machine.
* Perfil
# Ethernet Powerlink

Ethernet POWERLINK (conegut per l'acrònim EPL) és un protocol de comunicació en temps real basat en maquinari estàndard ethernet. El seu principi de funcionament fa que el POWERLINK sigui apte per aplicacions d'automatització industrial on diversos elements de control (autòmats, pantalles d'operador, mòduls de E/S, variadors de freqüència, servo-controladors, mòduls de seguretat, sensors, etc.) hagin de comunicar entre ells de forma ràpida, isòcrona i sobretot precisa (és a dir minimitzant el temps de latència de la xarxa), garantint sobretot que el procés de comunicació sigui fiable i repetitiu. POWERLINK no és un hardware sinó un software que funciona sobre un hardware estàndard.

## Enllaços externs

* http://www.ethernet-powerlink.org/
* http://sourceforge.net/projects/openpowerlink
# Ethernet sobre parell trenat

Ethernet sobre parell trenat es refereix a la utilització de cables de coure que contenen cables aïllats trenats en parells per a la capa física d'una xarxa Ethernet, és a dir, una xarxa en la qual el protocol Ethernet proporciona la capa d'enllaç de dades. Altres normes de cable d'Ethernet fan servir cable coaxial o fibra òptica. Hi ha diferents tipus de normes per a aquest medi físic basat a coure. Les més utilitzades són 10BASE-T, 100BASE-TX i 1000BASE-T (Gigabit Ethernet), a velocitats de transmissió de 10 Mbit/s, 100Mbit/s, i 1000 Mbit/s (1 Gbit/s), respectivament.

## Vegeu també

* 10Base2
* Capa física Ethernet
* Reflectòmetre de domini de temps
# Tavanac

Tavanac (en francès Tabanac) és un municipi francès, situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 536 | 608 | 678 | 811 | 889 | 973 | 1.061 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean Dubourdieu | |
| 2008- | Jean­ François Broustaut | |

## Referències

* ↑ Toponímia occitana
# Tavagnascoïta

La tavagnascoïta és un mineral de la classe dels sulfats que pertany al grup de la klebelsbergita. Rep el nom de les mines de Tavagnasco, a Itàlia, la seva localitat tipus.

## Característiques

La tavagnascoïta és un sulfat de fórmula química Bi₄O₄(SO₄)(OH)₂. Va ser aprovada com a espècie vàlida per l'Associació Mineralògica Internacional l'any 2015, sent publicada per primera vegada un any més tard. Cristal·litza en el sistema ortoròmbic. És l'anàleg de bismut de la klebelsbergita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de la Universitat de Florència, a Itàlia, amb el número de catàleg: 3149/i.

## Formació i jaciments

Va ser descoberta a les mines de Tavagnasco, a la ciutat metropolitana de Torí (Piemont, Itàlia). També ha estat descrita al districte d'Esmoraca, dins el departament de Potosí (Bolívia), així com en dos indrets de Suècia: les mines de Bastnäs, al comtat de Västmanland, i les mines de Gladhammar, al comtat de Kalmar.

## Referències

* ↑ «Tavagnascoite» (en anglès). Mindat. [Consulta: 12 febrer 2022].
# Tamarit

«Tamarit» té aquests significats:
* Tamarit de Llitera, vila i municipi aragonès a la província d'Osca, capital de la part catalanòfona de la comarca de la Llitera
* Torre de Tamarit, antiga torre del terme municipal de Santa Pola, Baix Vinalopó
* Tamarit (urbanització), urbanització del terme municipal de Tarragona
* Tamarit (poble), antic poble medieval a l'entorn del castell de Tamarit, Tarragonès
* Castell de Tamarit, castell al terme municipal de Tarragona
* Tamarit o Tamariu (arbre) (Tamarix gallica), arbre del gènere Tamarix
* Francesc Tamarit, diversos personatges
* Tamarit-Punta de la Móra, espai natural tarragoní constituït pels terrenys compresos des del final de la platja Llarga fins a la urbanització de Tamarit
# Tamarells del Sud

Tamarells del Sud és una platja de la costa nord-est del municipi de Maó (Menorca). És una platja verge i el seu accés és exclusivament marítim o per a vianants. Ésta ubicada dins del territori protegit del Parc Natural de s'Albufera des Grau.
La platja conté un jaciment paleontològic inventoritzat com a patrimoni immoble. S'hi troben sediments marins de grand fondària, formats per alternàncies de gres de gra gros i microconglomeràtics quarsosos. Les faunes fòssils són escasses. S'hi han trobat entre d'altres traces de gasteròpods (Nereites delpey, Lophoctenium culmi, Dictyodora liebeana i Artrophycus minoricensis) a més d'un goniatítid i unes tiges de Balearocrinus breimeri datant del Carbonífer inferior.

## Referències

* ↑ Mapa vegeu: «S'Albufera des Grau» (pdf). Govern de les Illes Balears, 2020.
* 1 2 Sánchez, Joaquim. «Cala Tamarells del Sud». A: Catàleg del patrimoni històric municipal (paelontològic). Maó: Ajuntament de Maó, 2012.

## Enllaços externs

* Foto vegeu: «Cala Tamarells del Sud». Menorca Web.
# Faust Vallès i Vega

Faust Vallès i Vega Baró de la Pobla i afeccionat a l'astronomia, va acollir a Pierre Méchain en el seu pas per les comarques castellonenques quan aquest mesurava el meridià de París per tal de definir el metre com a la unitat fonamental de longitud del Sistema Internacional de pesos i mesures. Méchain va morir a la casa del Baró a la plaça Cardona Vives de Castelló de la Plana.
# Federació de la Banca Local a Catalunya

La Federació de la Banca Local a Catalunya (1927-1936) fou una entitat patronal de bancs catalans no barcelonins, creada per representar els interessos del petits bancs i entitats financeres. Creada l'any 1927 la Federació de la Banca Local a Catalunya, la formaven, atès que la naturalesa jurídica dels bancs havia evolucionat cap a la societat anònima, societats personals, regulars col·lectives. comanditàries i anònimes. Es crea la federació perquè l'Associació de Banquers de Barcelona havia deixat de representar els seus interessos des del moment en què els grans bancs barcelonins s'hi havien integrat. Fou una iniciativa catalana de curta durada, ja que fou desvirtuada i absorbida en constituir-se, el 1933 una “Federación de la Banca Local de España” que tot i les reticències en què fou rebuda amb el temps el centralisme s'imposà i la Federació catalana quedà integrada en l'espanyola. Aquesta va tenir una trajectòria negativa i acabà desapareixent amb la Guerra Civil. Eren membres d'aquesta patronal :
* Busquets i Vergés, SR (Figueres)
* Josep Civit (Cervera)
* Costa S, en C. (Girona)
* Fina i Planas, SRC (La Bisbal)
* Joan Fornesa (La Seu d'Urgell)
* Majó Germans, SRC(Mataró)
* Fill de Francesc Mercadé (Guissona)
* Agustí Navinés(Blanes)
* Josep Nogués (Mollerussa)
* Ignasi Queralt (Mollerussa)
* Pujol, Subirachs i Companyia, SRC (Torelló)
* Bonaventura Rebé (La Seu d'Urgell)
* Magí San Feliu i Gassol (Bellpuig)
* Francesc Solduga (La Pobla de Segur)
* Joan I Gaietà Vilella, SRC (Reus)
* Banc de Crèdit Empurdanès SA (Figueres)
* Banc d'Olot SA (Olot)

## Referències

* ↑ Francesc Cabana articleFederació de la Banca Local a Catalunya “Caixes i Bancs de Catalunya” Barcelona 1996. pàgina 65 i següents
* 1 2 Francesc Cabana Barcelona 2001 pàg. 65

## Bibliografia

* Cabana, Francesc “Caixes i Bancs de Catalunya” Volum IV (Bancs de Catalunya II. Editorial Enciclopèdia Catalana Barcelona 1996.
# Eugenio Castillo Navarro

Eugenio Castillo Navarro (?, 1939 o 1940 - Barcelona, 5 de juliol de 2006), conegut popularment com a Eugenio, nom amb què signava els seus treballs, va ser un dels periodistes gràfics de la ciutat de Barcelona, on començà a treballar l'any 1956.
La seva trajectòria professional el portà a especialitzar-se com a periodista de premsa gràfica col·laborant en diaris de la ciutat –Solidaridad Nacional, La Prensa i El Noticiero Universal– i a revistes –Ondas, Siglo XXI i Actualidad Española. Des de l'any 1966 i fins a 1974 s'encarregà del recull gràfic de tots els salons de la Fira de Barcelona, tasca que compaginà amb col·laboracions amb editorials com Salvat o Edicions 62. L'any 1977 començà a treballar com a reporter gràfic de la Diputació de Barcelona i amb la Generalitat provisional, i des de finals de 1981 fins a octubre de 1993 exercí com a fotògraf independent però exclusiu del gabinet de protocol del Departament de Presidència de la Generalitat, on cobria diàriament les activitats del president.

## Fons personal

El seu fons personal es conserva a l'Arxiu Nacional de Catalunya. Els 4.044 rodets que formen l'arxiu de Presidència d'Eugenio Castillo, conservat a l'ANC, cobreixen un període de més de dotze anys d'activitats presidencials, des de la presa de possessió de Jordi Pujol el mes de maig de 1981 fins a l'homenatge de la Generalitat de Catalunya a l'abat Escarré el 29 d'octubre de 1993. Les imatges recullen un seguit d'actes protocol·laris entre els quals destaquen les audiències, celebracions, clausures, conferències, entrevistes, visites, viatges, recepcions i inauguracions del dia a dia del President de la Generalitat.

## Referències

* ↑ Eugenio Castillo Navarro. Reportero gráfico, obituari a La Vanguardia, 7/7/2006 (castellà)
* 1 2 «Eugenio Castillo». Arxiu Nacional de Catalunya. [Consulta: juliol 2013].

## Enllaços externs

* Fons Eugenio Castillo a l'Arxiu Nacional de Catalunya.
# Taḥšî

Taḥšî és un lloc, probablement una ciutat de Fenícia o de la regió del modern Líban, esmentat a les cartes d'Amarna. Al segle xv aC fou dependent d'Egipte, però a finals del segle va intentar la revolta instigada per Shuttarna II de Mitanni, sense èxit.
Ha estat relacionat amb «Taixhet», un terme aparentment sense sentit que apareix diverses vegades en el Llibre dels Salms, que seria en realitat una referència a la tribu de Tàhaix, esmentat al Gènesi. El territori d'aquesta tribu coincidiria amb l'indret conegut com a «Taḥšî» en altres fonts.

## Referències

* 1 2 Gunkel, 1998, p. 350.
* ↑ Sl 57:1
* ↑ Sl 58:1
* ↑ Sl 59:1
* ↑ Sl 75:1
* ↑ Gn 22:24

## Bibliografia

* Gunkel, H. Introduction to Psalms: The Genres of the Religious Lyric of Israel (en anglès). Wipf and Stock, 1998. ISBN 9781532690167.
# Fe de etarras

Fe de etarras és una comèdia negra espanyola sobre un comando de la ETA mentre es prepara per perpetrar un atac terrorista a Espanya. La pel·lícula es va publicar mundialment el 12 d'octubre de 2017 a la plataforma Netflix.

## Repartiment

* Javier Cámara com Martín
* Julián López com Pernando
* Miren Ibarguren com Ainara
* Gorka Otxoa com Álex
* Ramón Barea com Artexte
* Luis Bermejo com Armando
* Josean Bengoetxea com Benito
* Ane Gabarain com Beitia
* Tina Sáinz com Lourdes
* Bárbara Santa-Cruz com Natalia

## Referències

* ↑ «What Is ‘Fe de etarras'? What You Need To Know About Netflix’s New Spanish Language Film». Decider, 10-10-2017.
# Flavoperla okamotoi

Flavoperla okamotoi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Japó (Hokkaido, Sado i les illes Ryukyu) i Rússia (Kunaixir).

## Referències

* ↑ Chu, 1929. China J. 10:90.
* ↑ uBio (anglès)
* ↑ Zhiltzova, 1979. Trud. zool. Inst. Akad. Nauk 81:3-6.
* 1 2 3 [ Catalogue of Life] (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Uchida, 1990. Thesis 1-228.
* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catàleg d'exemplars tipus en la col·lecció de l'Institut Zoològic de l'Acadèmia Russa de les Ciències. Plecoptera), 13.
* Stark & Sivec, 2008. Illiesia 4(5):59.

## Enllaços externs

* Encyclopedia of Life (anglès)
* Perlidae Species Listing (anglès)
# Flavoperla ovalolobata

Flavoperla ovalolobata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Chu, 1929. China J. 10:90.
* ↑ uBio (anglès)
* 1 2 Wu, C.F., 1948. Bull. Pek. Soc. Nat. Hist. 17(2):147.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:335.
* Uchida, 1990. Thesis 1-228.
* Stark & Sivec, 2008. Illiesia 4(5):59.

## Enllaços externs

* Encyclopedia of Life (anglès)
* Perlidae Species Listing (anglès)
# Tenes (Creta)

Tenes (en grec antic Θεναί) va ser una ciutat de Creta a la plana d'Omphalia, prop de Cnossos.
Se suposa que estava prop del lloc on els venecians van construir el Castello Temenos l'any 961 i on poc després Nicèfor II Focas va derrotar les forces de l'emir musulmà de l'illa.

## Notes

* ↑ Segons el Diccionari Grec-Català, p. 888

## Referències

* ↑ Smith, William (ed.). «Thenae». Dictionary of Greek and Roman Geography (1854). [Consulta: 23 juliol 2022].
# Temple de la Raó

El temple de la Raó (temple de la Raison en francès), creat sota la Revolució francesa el 1793, va ser el temple d'una nova religió considerada per a reemplaçar el cristianisme: el culte de l'Ésser suprem.
La religió centrada en el culte a la Raó havia de reunir tots els pobles sota la divisa de la llibertat i de la igualtat per tal de tornar als principis fonamentals de la república romana, el que significava explícitament la fi de totes les monarquies. El principal instigador del culte a la Raó va ser Robespierre. Diputat del tercer estat, després acusador durant el procés de Lluís XVI (va votar per la mort del rei) i cap del Comitè de salut pública, va creure bo, per oposar-se a la religió catòlica posada a l'índex des dels estats generals, de crear una nova religió, d'aquí la idea de reconsagrar l'església de santa Genoveva en temple de la raó. De fet, santa Genoveva era venerada durant la Revolució, ja que havia protegit París de la invasió dels Huns el 451.
Nombroses esglésies van ser transformades en temples de la Raó. Es pot citar:
* la catedral Notre-Dame de París (10 novembre de 1793)
* l'església del Saint-Sulpice a París,
* l'església Saint-Paul Saint-Louis a Le Marais, antiga casa professa dels Jesuïtes,
* la basílica de Saint-Denis,
* l'església dels Invalides,
* l'església saint Thomas d'Aquin,
* el Panteó de París,
* l'església Sant Pierre al barri de Montmartre (devastat),
* la Catedral Notre-Dame de Reims,
* la Catedral Saint-Pierre-et-Saint-Paul de Troyes,
* l'església de Notre Dame de Versalles,
* l'església Saint-Pierre de Caen,
* i moltes esglésies de província.
Les esglésies van servir sovint de magatzems.
El Concordat del 1801 restablirà de 1802 el culte catòlic a les esglésies.

## Vegeu també

* Església (arquitectura)
* Culte de la Raó i de l'Ésser suprem
* Massacres del 2 de setembre
# Tagleft

Tagleft (en àrab تاڭلفت, Tāglaft; en amazic ⵜⴰⴳⵍⴼⵜ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 14.423 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Telxínoe

En la mitologia grega, Telxínoe (grec antic: Θελξινόη / Thelxinóē; llatí: Thelxĭnŏē) era una de les quatre muses originals, filla de Zeus i Plusia. S'esmenta a La naturalesa dels déus de Ciceró junt amb les seves germanes Arque, Aede i Mèlete.Una lluna de Júpiter rep el seu nom.

## Referències

* ↑ «Thelxinoe - Ancient Greek (LSJ)». [Consulta: 24 juliol 2023].
* ↑ «A Dictionary of Greek and Roman biography and mythology, Musae». [Consulta: 21 juliol 2023].
* ↑ «Definition - Numen - The Latin Lexicon - An Online Latin Dictionary - A Dictionary of the Latin Language». [Consulta: 24 juliol 2023].
* ↑ Ciceró. De natura deorum. «Iam Musae primae quattuor Iove altero, Thelxinoe, Aoede, Arche, Melete; secundae Iove tertio et Mnemosyne procreatae novem; tertiae Piero natae et Antiopa, quas Pieridas et Pierias solent poetae appellare, isdem nominibus et eodem numero, quo proxumae superiores.»
# Filip (militar)

Filip (en llatí Philippus, en grec antic Φίλιππος), fill d'Amintes, fou un oficial macedoni al servei d'Alexandre el Gran
Va dirigir una de les divisions de la falange a la batalla del Grànic, segons Flavi Arrià. Encara que durant les campanyes d'Alexandre apareixen diversos Filip, no es pot determinar si algun d'ells és aquest mateix Filip. Pausànias parla d'un Filip fill d'Amintes que va ser el pare de Magas de Cirene, però no se sap segur que fos aquest, ja que diu que era de condició ordinària i de naixement poc noble. És possible que sigui el mateix Filip que va dirigir una de les divisions de la falange a la batalla d'Arbela, encara que se l'anomeni fill de Bàlacros.

## Referències

* ↑ 5.Philippus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 270
# Terratrèmol d'Hondures de 2018

El terratrèmol d'Hondures de 2018 es va produir el dimarts 9 de gener del 2018, amb una magnitud a l'escala de Richter de 7,6 (escala de magnitud de moment). El seu epicentre es va localitzar a 201 quilòmetres al nord-nord-est de Barra Patuca i a 247 quilòmetres al nord de Port Lempira, i a sol deu quilòmetres de profunditat. El sisme es va sentir amb prou feines a Hondures, Mèxic i Belize.
Després del sisme, es va decretar un avís de tsunami a Puerto Rico i a les Illes Verges dels Estats Units. L'Administració Nacional Oceànica i Atmosfèrica (NOAA) dels Estats Units també va advertir sobre l'amenaça d'ones de fins a un metre d'altura en les costes de Cuba, Hondures, Mèxic, Jamaica, Illes Caiman (Regne Unit) i Belize. No obstant això, l'avís va ser aixecat poc després.
El sisme no va deixar danys materials ni víctimes.

## Referències

* ↑ «Terremoto 7,8 frente a la costa de Honduras» (en castellà). CNN Chile, 09-01-2018.
* ↑ «Terremoto magnitud 7.8 sacude a Honduras y se siente en Chetumal». El Financiero, 09-01-2018.
* ↑ «Strong quake in Caribbean Sea shakes Honduras, Mexico and Belize, no tsunami» (en anglès). Reuters, 09-01-2018.
* ↑ «Decretan alerta de tsunami en Puerto Rico y las Islas Vírgenes tras un terremoto de magnitud 7,6» (en castellà). RT en español, 09-01-2018.
* ↑ «Un terremoto de 7,6 sacude Honduras y el Caribe» (en castellà). El País, 10-01-2018.
# Taràtxevo

Taràtxevo (en rus: Тарачево) és un poble de la República de Komi, a Rússia, segons el cens del 2010 tenia 2 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].